У Четвртој непријатељској офанзиви 1943, приликом освајања Прозора, Реићев батаљон је три дана спречавао немачке снаге да се пробију од Бугојна. Батаљон је после тога први ушао у Прозор. И за овај је успех бригаду похвалио лично Врховни командант. Батаљон је надаље учествовао у борбама на Јабланици приликом преласка Неретве, на Прењу, код Невесиња, на Пиви, Зеленгори и Сутјесци.